nahid-hub/BLUGE-bengali-wikipedia-section-title-prediction huggingface dataset:
ইন্দোনেশিয়া সরকার দেশের রাজধানী জাকার্তা থেকে বানদুং পর্যন্ত একটি উচ্চগতির রেল পথ নির্মাণের প্রকল্প গ্রহণ করেছে।এই জাকার্তা- বানদুং হাইস্পিড রেল পথ বা "জাকার্তা বানদুং উচ্চ-গতির রেল প্রকল্প" হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ।এই রেল পথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেল পথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষন করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষন করেছে।কিন্তু এই রেল পথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।
সঠিক অনুচ্ছেদ শিরোনাম কোনটি?
titleA. বাস
titleB. সড়ক
titleC. উচ্চগতির রেল
titleD. বিমান পরিবহন
উত্তর: titleC
তার প্রথম ছবি কোয়েল মল্লিকের বিপরীতে "নবাব নন্দিনী"। হারানাথ চক্রবর্তী পরিচালিত এই ছবি তাকে প্রচুর খ্যাতি এনে দেয়। টলিউডে তাকে এক জনপ্রিয় মুখে পরিণত করে এই ছবি। এরপর তিনি "ভালবাসা ভালবাসা" ও "চিরসাথী" ছবিতে অভিনয় করেন। "ভালবাসা ভালবাসা" ছবিটি বেশ নাম করে এবং তাকে লোক "চকোলেট বয়" বলে ডাকতে শুরু করেন। এরপর তার অভিনীত 'জ্যাকপট" ও "রিস্ক" সমালোচক কর্তৃক প্রশংসিত হয়। এরপর তার অভিনীত ছবি "লে হালুয়া লে" ও "মাচো মুস্তানা"। "লে হালুয়া লে" বেশ জনপ্রিয় হয়।

সঠিক অনুচ্ছেদ শিরোনাম কোনটি?
titleA. সামাজিক কার্যকলাপ
titleB. গায়ক হিরণ
titleC. চলচ্চিত্র জীবন
titleD. জীবনী
উত্তর: titleC
মীনাক্ষী মন্দিরটি ঐতিহাসিক মাদুরাই শহরের প্রাণকেন্দ্রে ভাইগাই নদীর দক্ষিণ তীরে কয়েক কিলোমিটারের মধ্যে অবস্থিত৷ এটি রাজ্যের রাজধানী চেন্নাই থেকে ৪৬০ কিলোমিটার দক্ষিণ পশ্চিম দিকে অবস্থিত৷ মন্দিরটির সাথে অন্যান্য অঞ্চলের সড়ক পরিবহন যথেষ্ট উন্নত৷ ৩৮ নম্বর ভারতীয় জাতীয় সড়ক, মাদুরাই জংশন রেলওয়ে স্টেশন এবং দৈনিক বিমান পরিবহনযুক্ত মাদুরাই বিমানবন্দরটি এর সন্নিকটে অবস্থিত৷ শহরটির একাধিক বৃহত্তর সড়ক মন্দিরচত্বরে এসেই মিলিত হয়৷ আবার হিন্দু শিল্পশাস্ত্র অনুসারে শহরের নকশায় তৈরী সমকেন্দ্রীয় বৃৃত্তাকার রিংরোড বা বলয় সড়কটিও এই মন্দিরটিকে ঘিরেই তৈরী৷ রাজ্যের অন্যান্য একাধিক মন্দিরকেন্দ্রিক শহরগূলির মতোই মাদুরাই শহরটিও ঐতিহাসিক কার্যক্রম ও জনশ্রুতি অনুসারে নামাঙ্কিত৷ ঐ নির্দিষ্ট অঞ্চলে বিশেষ ধরনের বৃৃক্ষ ও গুল্মজাতীয় গাছপালার মধ্যে দেবমূর্ত্তি রক্ষিত ছিলো বলে প্রবাদ রয়েছে৷ সাধারণের মধ্যে প্রবাদ আছে যে দিব্যমূর্তি সেই কদম্ববনের মধ্যেই লুক্কাইত ছিলো ফলে জায়গাটি কদম্ববনম নামে পরিচিত ছিলো৷

সঠিক অনুচ্ছেদ শিরোনাম কোনটি?
titleA. নামকরণ ও পুরাকথা
titleB. অবস্থান
titleC. তাৎপর্য
titleD. ঘটনাপ্রবাহ
উত্তর: titleB
আলি আল-রিদাহ শারীরস্থান, শারীরবিদ্যা, রসায়ন এবং রোগণিরূপণবিদ্যা-এর উপর গ্রন্থটি লিখেছেন যদিও চিকিৎসাবিজ্ঞান সম্পর্কে সেসময় মানুষের জ্ঞান প্রাথমিক পর্যায়ে ছিল। গ্রন্থটির সূচনা বক্তব্য:
আলি আল-রিদাহ তার গ্রন্থে লিখেছেন যে একজন ব্যক্তির স্বাস্থ্য রক্ত, হলুদ পিত্ত, কালো পিত্ত এবং কফ এর ভারসাম্যের উপর প্রতিষ্ঠিত; এই ভারসাম্য নষ্ট হলে মানুষ অসুস্থ হয়ে পড়ে। পুষ্টি এবং প্রথাগত ওষুধের সাহায্যে ভারসাম্য ফিরিয়ে আনা যেতে পারে। যকৃৎ স্বাস্থ্য রক্ষার্থে প্রয়োজনীয় বস্তু উৎপাদনে এবং নিয়ন্ত্রণে গুরুত্বপূর্ণ ভূমিকা রাখে

আলি আল-রিদাহ দেহকে একটি রাজ্যের সাথে তুলনা করেন যার রাজা হৃৎপিণ্ড এবং প্রজারা হচ্ছে (রক্ত) নালী, অঙ্গ এবং মস্তিষ্ক। এরপর তিনি লিখতে থাকেন এভাবেঃ

ইমাম আল-রিদাহ দেহের প্রধান অঙ্গ হিসেবে হৃৎপিণ্ড, স্নায়ু, মস্তিষ্ক, হাত ও পা, কান ও চোখকে চিহ্নিত করেন। তিনি এগুলোর বৈশিষ্ট্য ও কার্যকলাপের বিস্তারিত বর্ণনা দেন। মানবদেহের তন্ত্র ও কোষ সম্পর্কে তিনি বলেনঃ
গ্রন্থের অন্য অংশে তিনি কোন মৌসুমে, কোন সময়ে, কোন বিষয়ে কি খাওয়া উচিত সে বিষয়ে আলোচনা করেন। তিনি বলেনঃ
অন্যান্য অংশে তিনি দেহের রোগ, মাস এবং বছরের মৌসুমের প্রভাব আলোচনা করেন। 

সঠিক অনুচ্ছেদ শিরোনাম কোনটি?
titleA. পটভূমি
titleB. বিষয়বস্তু
titleC. অভ্যর্থনা
titleD. লেখক পরিচিতি
উত্তর: titleB
চক্রবর্তী ভারতের কলকাতায় ১৯৮০ সালে জন্মগ্রহণ করেন। তিনি চন্দনা চক্রবর্তী এবং বিখ্যাত ভারতীয় ক্লাসিকাল সঙ্গীত শিল্পী অজয় চক্রবর্তীর কন্যা। সাত বছর বয়সে তিনি পন্ডিত জনন প্রকাশ ঘোষ এর সঙ্গীত শিক্ষা প্রতিষ্ঠানে গান শিখেন এবং পরবর্তীতে আইটিসি সঙ্গীত গবেষণা একাডেমীতে গান শিখেন।
তিনি তার স্কুলজীবন শেষ করেন কলকাতার পাথা ভবন বিদ্যালয় থেকে।

২০০২ সালে, তিনি কলকাতার কলকাতা বিশ্ববিদ্যালয় কর্তৃক স্বীকৃত যোগময় দেবী কলেজ থেকে দর্শনে প্রথম শ্রেণীতে স্নাতক অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. শৈশব
titleC. পরিবেশনা
titleD. কর্ম জীবন
উত্তর: titleB
বড় বাজার উত্তরে পোস্তা এবং জোড়াবাগান দক্ষিণে জোড়াসাঁকো এবং পূর্ব দিকে কলুতোলা দক্ষিণে বি.বি.ডি.বাঘ পশ্চিমে হুগলি নদী দ্বারা বেষ্টিত। এর দক্ষিণ-পশ্চিম কোণে বউ বাজার ও লাল বাজার রয়েছে। এলাকাটি হাওড়া ব্রিজ সংলগ্ন (নাম রবীন্দ্র সেতু)। এর সীমানাগুলির একটি বিবরণ এটিকে নিম্নরূপ রেখেছে: উত্তরের পোস্তা থেকে দক্ষিণে ক্যানিং স্ট্রিট এবং পশ্চিমে স্ট্র্যান্ড রোড থেকে পূর্বের চিত্রপুর রোড পর্যন্ত। এই রুক্ষ সীমার মধ্যে এটি নিজের মধ্যে একটি পৃথিবী।

বড় বাজারের ডান দিক জুড়ে কাটিং হ্যারিসন রোড, যা সোজা হাওরা ব্রিজ থেকে এগিয়ে শিয়ালদহ রেলস্টেশন পৌঁছেছে। এটি ১৮৮৯ থেকে ১৮৯২ সালের ডিসেম্বরের মধ্যে নির্মিত হয়েছিল, বহু জনাকীর্ণ টেনিনেন্ট এবং ফেস্টারিং লেনটি সরিয়ে নিয়েছিল। এটি ৭৫ ফুটের সমান প্রস্থের এবং কর্পোরেশনের চেয়ারম্যান স্যার হেনরি হ্যারিসনের নামানুসারে নামকরণ করা হয়েছিল, যার দ্বারা এই প্রকল্পটি উদ্বোধন ও উন্নয়ন হয়েছিল। পরবর্তীতে মহাত্মা গান্ধীর নামানুসারে এর নামকরণ করা হয়েছে।

সঠিক অনুচ্ছেদ শিরোনাম কোনটি?
titleA. পুলিশ জেলা
titleB. নামকরন
titleC. ইতিহাস
titleD. ভূগোল
উত্তর: titleD
স্যার বীরেন্দ্রনাথ মুখোপাধ্যায় ১৯৪০-৪১ খ্রিস্টাব্দে কলকাতা র শেরিফ হয়েছিলেন। তৎকালীন ইম্পিরিয়াল ব্যাঙ্ক অব ইণ্ডিয়ার (বর্তমানে স্টেট ব্যাঙ্ক অব ইণ্ডিয়া র) কলকাতা পর্ষদের সভাপতি, কলকাতা বিশ্ববিদ্যালয়ের ইঞ্জিনিয়ারিং বিভাগের ফেলো, শিবপুর ইঞ্জিনিয়ারিং কলেজের পরিচালন পর্ষদের সভাপতি, ও আই আই টি খড়্গপুরের গভর্নিং বডির সদস্যসহ বহু সাম্মানিক পদে বৃত ছিলেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. জন্ম ও শিক্ষা জীবন
titleC. ব্যক্তিগত জীবন
titleD. কর্মজীবন
উত্তর: titleA
রারা রাষ্ট্রীয় নিকুঞ্জে েক হাজার সত্তর প্রজাতির উদ্ভিদ সনাক্ত করা হয়েছে। এর মধ্যে রোডোডেনড্রন, ফির, বাদামী ওকে ইত্যাদি পাওয়া যায় সাব-আলপাইন অঞ্চলে। ৩,২০০ মিটারের নিচে মূলত ব্লু-পাইন, রোডোডেনড্রন, হিমালায়ান স্প্রুস, কাল জুনিপার ও হিমালায়ান সাইপ্রেস দেখা যায়। ৩,২০০ মিটারের উপরে মূলত সরলবর্গীয় বনের বিস্তার। এখানে পাইন, ফির ও স্প্রুস বেশি দেখা যায়।

সঠিক অনুচ্ছেদ শিরোনাম কোনটি?
titleA. জলবায়ু
titleB. পর্যটন
titleC. প্রাণীকুল
titleD. উদ্ভিদ
উত্তর: titleD
নারীর হস্তমৈথুনের কৌশলের মধ্যে রয়েছে ভালভা ও তৎসংলগ্ন এলাকায় ঘর্ষণ করা, বিশেষ করে ভগাঙ্কুরে। এই ঘর্ষণ হতে পারে তার অনামিকা বা মধ্যমা আঙুলের দ্বারা। কিছুক্ষেত্রে জি-স্পটে ঘর্ষণ সৃষ্টির জন্য যোনিপথে এক বা একাধিক আঙুল প্রবেশ করানো হয়। অনেক নারী হস্তমৈথুনের সময় অপর হাতের দ্বারা নিজেদের স্তন ও স্তনবৃন্তে হাত বুলাতে পছন্দ করেন। কারণ এটি যৌন উত্তেজক অঙ্গ ও উত্তেজনা সৃষ্টিতে এর ভূমিকার রয়েছে। আবার কেউ কেউ পায়ু উত্তেজনাও উপভোগ করেন। হস্তমৈথুনের জন্য যোনিপথ পিচ্ছিল করতে অনেকে বাড়তি লুব্রিকেটিং বা তৈলাক্ত পদার্থ ব্যবহার করেন, বিশেষ করে যখন কোনো কিছু প্রবেশ করানো প্রয়োজন হয়। কিন্তু এটির ব্যবহার সকল স্থানে প্রচলিত নয়। অনেক নারী তাঁদের নিজেদের প্রাকৃতিক লুব্রিকেশনকেই যথেষ্ট বলে মনে করেন।

নারীরা প্রধানত যোনি অভ্যন্তরস্থ ভগাঙ্কুর আঙ্গুলের সাহায্যে নাড়াচাড়া করে কামোত্তেজনা প্রশমিত করে থাকে। তবে এতে পুরুষের বীর্যপাতের ন্যায় কোনও চরম ঘটনা ঘটে না। প্রচীনকালে নারী হস্তমৈথুনের জন্য পোড়ামাটির লিঙ্গ ব্যবহার করতো বলে প্রত্নতাত্ত্বিক অনুসন্ধানে প্রমাণিত হয়েছে। আধুনিক কালে হস্তমৈথুনের সময় যোনি ও ভগাঙ্কুরকে উত্তেজিত করে তুলতে বিভিন্ন কৃত্রিম বস্তুর সাহায্য নেওয়া হতে পারে যেমন কম্পক দণ্ড (ভাইব্রেটর), কৃত্রিম শিশ্ন (ডিলডো) এবং বেন ওয়া বল।

সঠিক অনুচ্ছেদ শিরোনাম কোনটি?
titleA. হার, বয়স, ও লিঙ্গ
titleB. বিতর্ক
titleC. ইতিহাস ও সংস্কৃতিতে হস্তমৈথুন
titleD. নারীর হস্তমৈথুন
উত্তর: titleD
৩য় শতকে সাসানিদদের হাত ধরে খোরাসান প্রথম একটি গুরুত্বপূর্ণ রাজনৈতিক অঞ্চল হিসেবে উঠে আসে। সেই সময় ত্থেকে শুরু করে পরবর্তী ১৬০০ বছরের ইতিহাসে দেখা গেছে এই অঞ্চলের রাজনৈতিক সীমার বারে বারে রদবদল ঘটেছে। সাসানিদ সাম্রাজ্যভুক্ত একটি প্রদেশ হিসেবে এর অন্তর্ভুক্ত ছিল নিশাপুর, হিরাট, মার্ভ, বাল্‌খ, বুখারা, তালোকান, সুসিয়া, ফরিয়াব, সারাখস, গুরগান, প্রভৃতি শহর।
এই অঞ্চলে ইসলামের বিস্তারের পরবর্তী সময়ে খলিফাদের শাসনকালে খোরাসানের বিস্তৃতি সর্বোচ্চ স্তরে পৌঁছয়। খলিফাদের সাম্রাজ্যর তিনটি প্রধান ভাগের মধ্যে একটি ছিল খোরাসান। বাকি দু'টি ভাগ ছিল ইরাক-ই-আরব বা আরবি ইরাক ও ইরাক-ই-আজম বা পারসিক ইরাক। উমাইয়া খিলাফত (৬৬১-৭৫০ খ্রিষ্টাব্দ) ও আব্বাসীয় খিলাফত'এর (৭৫০-১২৫৮ খ্রিষ্টাব্দ) শাসনকালে খোরাসানকে এই অঞ্চলের চারটি বড় শহর, নিশাপুর, মার্ভ, হিরাট ও বালখকে কেন্দ্র করে চারটি বড় প্রশাসনিক অঞ্চলে ভাগ করা হয়।
মধ্যযুগের পারস্যে খোরাসান বলতে দস্ত-ই-কবীর বা মধ্য ইরানের মরুপ্রায় ভূমির পূর্বে অবস্থিত সে দেশের সমস্ত অঞ্চলকেই বোঝানো হত। স্বাভাবিকভাবেই দেশের আয়তন বাড়াকমার সাথে সাথে এই অঞ্চলের ব্যাপ্তিরও বারে বারে পরিবর্তন ঘটে। তবে বর্তমান আফগানিস্তানের এক বিরাট অংশই যে খোরাসানের অন্তর্ভুক্ত ছিল, তা বোঝা যায়, যখন আমরা দেখি, খোরাসানের ইতিহাসপ্রসিদ্ধ চারটি প্রশাসনিক অঞ্চলের প্রধান নগর হিরাট, মার্ভ, বালখ ও নিশাপুরের মধ্যে চারটিই বর্তমানে আফগানিস্তানে অবস্থিত। বাবরনামাতেও আমরা এই অঞ্চলের উল্লেখ পাইঃ
"ভারতের মানুষ তাদের দেশের বাইরে সব দেশকেই সাধারণভাবে খোরাসান নামে অভিহিত করে থাকে, ঠিক যেমন আরবরা তাদের দেশের বাইরে আর সব দেশকে আজম বলে। খোরাসান থেকে ভারতে যাওয়ার প্রধান পথ দুটো - একটা কাবুলের মধ্য দিয়ে ও অন্যটি কান্দাহারের মধ্য দিয়ে। সাধারণভাবে ফরগানা, তুর্কিস্তান, সমরখন্দ, বালখ, বুখারা, হিসার, বদখশান, প্রভৃতি অঞ্চল থেকে ভারতে যাওয়ার জন্য কাবুলের পথটি বেশি ব্যবহার করা হলেও খোরাসানের বিভিন্ন অঞ্চলের ব্যবসায়ীরা ভারতে যেতে কান্দাহারের পথটিই বেশি ব্যবহার করে থাকে।"

সঠিক অনুচ্ছেদ শিরোনাম কোনটি?
titleA. আরবী আক্রমণ
titleB. ভূগোল
titleC. ইসলামপূর্ব প্রাচীন ইতিহাস
titleD. ব্যাকট্রিয় গ্রিক, পার্থিয় ও কুষাণ সাম্রাজ্য
উত্তর: titleB
অত্রা কোসা অ্যালবাম প্রকাশের কয়েক সপ্তাহ পূর্বে জুলিয়েতা ভেনেগাস স্বীকার করেন যে, তিনি তিন মাসের অন্তঃস্বত্ত্বা। কিন্তু সন্তানের পিতার নামের কথা প্রকাশ করেননি। ১৩ আগস্ট, ২০১০ তারিখে মেক্সিকোয় ‘সিমোনা’ নাম্নী এক কন্যা সন্তান প্রসব করেন। তালাকপ্রাপ্তা জুলিয়েতা সন্তানের পিতার পরিচয় কখনো উন্মোচন করেননি। আর্জেন্টিনীয় সঙ্গীতবিশারদ রড্রিগো গার্সিয়া প্রিটো ঐ সন্তানের পিতৃত্ব দাবী করেন। বিচারকমণ্ডলী সিমোনাকে যৌথভাবে লালন-পালনের আদেশ দেন ও তাদের আবেগীয় সমস্যা দূরীকরণের পরামর্শ দান করেন।

১৪ আগস্ট, ২০১৫ তারিখে ভেনেগাস তার সপ্তম স্টুডিও অ্যালবাম ‘আল্গো সুসেদ’ প্রকাশ করেন। এতে শীর্ষস্থানীয় ‘এসে কামিনো’, ‘বুনাস নোচেস দেসোলাসিওন’ ও নতুন একক গান ‘তু কালোর’ ও ‘তোদো এস্তা আকুই’ অন্তর্ভূক্ত ছিল।

সঠিক অনুচ্ছেদ শিরোনাম কোনটি?
titleA. পুরস্কার ও মনোনয়ন
titleB. ব্যক্তিগত জীবন
titleC. প্রারম্ভিক জীবন
titleD. মূল্যায়ণ
উত্তর: titleB
গ্রেফতার হবার পর রসু খাঁ পুলিশি জেরায় জানায় যে, বিয়ের আগে সে এক মেয়েকে ভালবাসত। এই ঘটনার জের ধরে ঐ মেয়ের ভাইয়েরা তার হাত ভেঙ্গে দেয়। এরপর সে তার এই অপমানের প্রতিশোধ নিতে প্রতিজ্ঞাবদ্ধ হয়। সে তার অপমানের প্রতিশোধ নিতে ১০১ টি খুন করার সিদ্ধান্ত নেয়। সে ১০১ টি খুন করার পর সন্ন্যাসী হয়ে মাজারে মাজারে ঘুরে ধার্মিক জীবনযাপন করার সিদ্ধান্ত গ্রহণ করে।

রসু খাঁ নারীদের সাথে প্রেমের সম্পর্ক গড়ে তুলত। প্রেমের সম্পর্ক গড়ে তোলার পর ধর্ষণ করে হত্যা করত তাদের। তার সিরিয়াল কিলিংয়ের সূত্রপাত ঘটে ২০০৭ সালে তার শ্যালক মান্নানের স্ত্রী রিনাকে হত্যার মাধ্যমে। মিথ্যা কথা বলে চাঁদপুর জেলার ফরিদগঞ্জ থানার ভাটিয়ালপুরে এনে ধর্ষণের পর শ্বাসরোধে হত্যা করে ডাকাতিয়া নদীর পাড়ে তাকে ফেলে দেন রসু খাঁ। এরপর একে একে আরো দশটি খুন করে সে। তিনি সর্বশেষ ২০০৯ সালের ২০ জুলাই তার ভাগ্নে জহিরুল ও তাদের সহযোগী ইউনুছকে সাথে নিয়ে চাঁদপুর জেলার ফরিদগঞ্জ থানার হাসা গ্রামের একটি খালপাড়ে ধর্ষণ শেষে খুন করে পারভীন নামের এক নারীকে।

রসু খাঁ ঢাকা ও গাজীপুর এলাকায় সে বিভিন্ন ধরনের অপরাধের সঙ্গে জড়িত ছিল। খুন ছাড়া ছিনতাই, ডাকাতি, বাড়ি লুট, বোমাবাজিসহ অন্যান্য সন্ত্রাসী কর্মকাণ্ডের সঙ্গেও জড়িত থাকলেও চুরিই ছিল তার প্রধান পেশা।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পারভীন হত্যা মামলা
titleC. অপরাধ জীবন
titleD. গ্রেফতার
উত্তর: titleC
ভবানীগঞ্জ ইউনিয়ন পরিষদ এক সময় মেঘনা নদীর গর্ভে বিলীন ছিল। জেগে উঠা চরাঞ্চলে বিভিন্ন বসত ভিটা তৈরী হয়। তারপর রাণী ভবানী নামে একজন মহিলা এই ইউনিয়নের নামকরণ করে থাকেন। নামকরণ করার পর কিছু কিছু করে বসত বাড়ী এবং বিভিন্ন স্থান থেকে লোক জন এসে ঘর বাড়ী করে থাকে। এখানকার অস্থায়ী লোকজনরা চর মনসা নামে চিনত, ১৮৯০ সালে মনসা ভবানীগঞ্জ নামে স্থাপিত হয়। ২০০১ সালে ভবানীগঞ্জ লক্ষ্মীপুর সদর উপজেলার অন্তর্গত ১৭নং ইউনিয়ন পরিষদ হিসেবে পরিচিতি লাভ করে।

সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক কাঠামো
titleC. ইতিহাস
titleD. জনসংখ্যা
উত্তর: titleC
টাঙ্গাইলের নামকরণ বিষয়ে রয়েছে বহুজনশ্রুতি ও নানা মতামত। ১৭৭৮ খ্রিষ্টাব্দে প্রকাশিত রেনেল তার মানচিত্রে এ সম্পূর্ণ অঞ্চলকেই আটিয়া বলে দেখিয়েছেন। ১৮৬৬ খ্রিষ্টাব্দের আগে টাঙ্গাইল নামে কোনো স্বতন্ত্র স্থানের পরিচয় পাওয়া যায় না। টাঙ্গাইল নামটি পরিচিতি লাভ করে ১৫ নভেম্বর ১৮৭০ খ্রিষ্টাব্দে মহকুমা সদর দপ্তর আটিয়া থেকে টাঙ্গাইলে স্থানান্তরের সময় থেকে। টাঙ্গাইলের ইতিহাস প্রণেতা খন্দকার আব্দুর রহিম সাহেবের মতে, ইংরেজ আমলে এদেশের লোকেরা উচু শব্দের পরিবর্তে ‘টান’শব্দই ব্যবহার করতে অভ্যস্ত ছিল বেশি। এখনো টাঙ্গাইল অঞ্চলে ‘টান’শব্দের প্রচলন আছে। এই টানের সাথে আইল শব্দটি যুক্ত হয়ে হয়েছিল টান আইল। আর সেই টান আইলটি রূপান্তরিত হয়েছে টাঙ্গাইলে।


মুক্তিযুদ্ধের অন্যতম অধিনায়ক, বাতেন বাহিনীর প্রধান, সাবেক সংসদসদস্য টাঙ্গাইল-৬


সঠিক অনুচ্ছেদ শিরোনাম কোনটি?
titleA. শিক্ষা
titleB. নামকরণ
titleC. প্রশাসনিক এলাকাসমূহ
titleD. অবস্থান ও আয়তন
উত্তর: titleB
সল বেলো নামে পরিচিত হলেও তার পারিবারিক নাম ছিলো সলোমন বেলো। মা লেস্কা এবং বাবা আব্রাহাম বেলোর রাশিয়ার সেন্ট পিটার্সবার্গ থেকে কানাডার কুইবেক শহরের লেশিন নামক স্থানে স্থানান্তরের প্রায় দুই বছর পর তিনি জন্মগ্রহণ করেন।  বড় তিন ভাই-বোনের মধ্যে বড় বোন জেল্ডা জন্মগ্রহণ করেন ১৯০৭ সালে, ভাই ময়েশে (পরবর্তীতে যার নাম হয় মরিচ) ১৯০৮ সালে এবং শ্যামুয়েল জন্মগ্রহণ করেন ১৯১১ সালে।  বেলোর পরিবার ছিলো লিথুনীয় ইহুদী, তার বাবা ভিলনিয়াসে জন্মগ্রহণ করেন। বেলো জুলাইতে জন্মগ্রহণ করলেও মে মাসে তিনি তার জন্মবার্ষিকী উদযাপন করতেন।

আট বছর বয়সের শ্বাসনালীর প্রদাহ জনিত অসুস্থতার সময়টা তাকে আত্ম-নির্ভরশীল হতে শেখায়, এমনকি এই সময়টাই বই পড়ার প্রতি তার তীব্র ক্ষুধা মেটানোর সুযোগ এনে দেয়। এ সময় হ্যারিয়েট বিচার স্টো’র আংকেল টম’স কেবিন পড়ে তিনি লেখক হবার স্বপ্ন দেখেন।

সল বেলোর পরিবার যখন শিকাগোর পশ্চিমে হাম্বলডট পার্কে স্থানান্তরিত হয়, তার বয়স তখন মাত্র নয় বছর। এই শহরই তার অধিকাংশ উপন্যাসের পটভূমি তৈরি করেছিলো। এখানে তার বাবা পেঁয়াজের ব্যবসা শুরু করেন, পাশাপাশি তিনি একটা বেকারীতে কয়লা সরবরাহের কাজ করতেন। সতেরো বছর বয়সে সল বেলো তার মাকে হারান। সলের মা ছিলেন অত্যন্ত ধার্মিক এবং তিনি চাইতেন সল একজন ইহুদী পন্ডিত হউক কিংবা একজন কনসার্ট বেহালা বাদক। সল এই চাওয়ার বিরুদ্ধে বিদ্রোহ ঘোষণা করেন- পরবর্তীতে তিনি তার ধর্মীয় চেতনায় এভাবে বেড়ে ওঠার নাম দেন "সাফোকেটিং অর্থোডক্সি" এবং তরুণ বয়সেই লেখালেখি শুরু করেন। বেলো উইলিয়াম শেকসপিয়র এবং রাশিয়ার সেরা সাহিত্যিকদের লেখা পড়ে বেড়ে ওঠেন। শিকাগোতে তিনি এন্থ্রোপোসোফিক্যাল সোসাইটি অব শিকাগোর সাথে এন্থ্রোপোসোফিক্যাল স্টাডিতে যোগ দেন। বেলো যখন শিকাগোর টিউলি হাই স্কুলে ছিলেন তখন তার সাথে বন্ধুত্ব গড়ে ওঠে সে সময়কার আরেকজন লেখক আইজ্যাক রোজেনফেল্ডের। পরবর্তীতে তার এই বন্ধুর চরিত্রকে ভিত্তি করেই তিনি ১৯৫৯ সালে হেন্ডারসন দ্য রেইন কিং’র "কিং-ডাহফু" চরিত্র সৃষ্টি করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ভিত্তি ও রচনাশৈলী
titleC. জীবনী
titleD. প্রারম্ভিক জীবন
উত্তর: titleD
১৮৯৯ থেকে ১৯০৯ সময়কালে ইংল্যান্ডে অনুষ্ঠিত সকল টেস্ট সিরিজে খেলেন। কিন্তু, অস্ট্রেলিয়া সফরে তিনি নিজেকে খেলার পরিবেশের সাথে মানিয়ে নিতে পারেননি।

১৮৯৭-৯৮ মৌসুমের শীতকালে অস্ট্রেলিয়া সফরের জন্য অ্যান্ড্রু স্টডার্টের নেতৃত্বাধীন ইংল্যান্ড দলের সদস্য মনোনীত হন। কিন্তু দলটি বেশ অগোছালো ছিল ও ৪-১ ব্যবধানে সিরিজে পরাজিত হয়। অস্ট্রেলিয়ার পিচগুলো ব্যাটসম্যানদের অনুকূলে ছিল ও হার্স্টের বোলিংয়ের ধরন কার্যকরী ছিল না। সিরিজের প্রথম টেস্টে ছয় নম্বরে ব্যাটিংয়ে নেমে ৬২ রান তোলেন। ৪১ ওভার বোলিং করলেও তিনি কোন উইকেট লাভ করতে পারেননি। তাস্বত্ত্বেও তার দল জয়লাভ করেছিল। পাঁচ টেস্টের ঐ সিরিজের চারটিতে তিনি অংশগ্রহণ করেন। দ্বিতীয় টেস্টে তিনি তার প্রথম উইকেট তুলে নেন। কিন্তু ঐ সিরিজে তিনি কেবলমাত্র দুটি উইকেট পেয়েছিলেন। তৃতীয় টেস্টে ৮৫ রান সংগ্রহ করেন যা তার টেস্ট জীবনে সর্বোচ্চ সংগ্রহ ছিল। এরপর তিনি ঐ সিরিজে আরও একবার দুই অঙ্কের কোঠায় পৌঁছেন। সিরিজ শেষে তিনি ২৯.৫৭ গড়ে ২০৭ রান তুলেছিলেন।

১৯০২ সালের ওভাল টেস্টে তিনি ও তার ইয়র্কশায়ারের বোলিং সঙ্গী উইলফ্রেড রোডস শেষ উইকেটে ১৫ রান তুলে নিয়ে দলকে জয় এনে দেন।

সঠিক অনুচ্ছেদ শিরোনাম কোনটি?
titleA. খেলোয়াড়ী জীবন
titleB. অবসর
titleC. বহিঃসংযোগ
titleD. খেলার ধরন
উত্তর: titleA
রিভালদোকে তার প্রজন্মের সেরা খেলোয়াড়দের মধ্যে একজন এবং সর্বকালের সেরা ব্রাজিলিয়ান ফুটবলারদের মধ্যে একজন হিসেবে গণ্য করা হয়, তার ড্রিবলিং ক্ষমতা, কৃত্রিম আক্রমণের ব্যবহার, ভারসাম্য নিয়ন্ত্রণ এবং বল নিয়ন্ত্রণের জন্য রিভালদো একজন বিপজ্জনক, দক্ষ এবং সৃজনশীল খেলোয়াড় ছিলেন। ডেড-বল বিশেষজ্ঞ রিভালদো তার বাঁকানো ফ্রি কিক এবং পেনাল্টি গ্রহণের পাশাপাশি শক্তিশালী কিকের সাহায্যে দূর থেকে গোল করার দক্ষতার জন্য খ্যাতিমান ছিলেন। বাম পায়ে খেলা ও দূর্দান্ত কৌশলের অধিকারি রিভালদো ভলি থেকে বল মারা এবং বাইসাইকেল কিক থেকে গোল করার প্রতি ঝোকের জন্যও পরিচিত ছিলেন। 

যদিও তিনি সত্যিকার স্ট্রাইকার ছিলেন না, রিভালদো ছিলেন একজন দুর্দান্ত গোলদাতা, বেশ কয়েকটি সৃজনশীল এবং দূরহ অবস্থানে খেলতে সক্ষম: খেলোয়াড়ি জীবনের শ্রেষ্ঠ সময়ে তিনি ব্যালন ডি'অর জিতেছেন এবং ফিফার বর্ষসেরা খেলোয়াড় নির্বাচিত হয়েছেন, তার দূরদর্শিতা এবং বল পাসিং ক্ষমাতার জন্য তিনি প্রায়শই ক্লাসিক ১০ নাম্বারধারী হিসাবে মধ্যমাঠের আক্রমণভাগে একজন প্লেমেকার হিসেবে ভূমিকা পালন করতেন যা তাকে একজন দুর্দান্ত গোল করায় সহায়তাকারী হিসেবে তৈরি করেছে। তার গতি এবং নিখুত বল পাসের দক্ষতার কারণে তিনি দ্বিতীয় স্ট্রাইকার বা বাম উইঙ্গার হিসাবেও খেলতে পারতেন, যে অবস্থানে তিনি তার খেলোয়াড়ি জীবনের প্রথম দিকে প্রায়শই খেলতেন। যদিও মূলত বাম পায়ের খেলোয়াড় তবে তিনি অন্য প্রান্তেওে খেলতে সক্ষম ছিলেন।

সঠিক অনুচ্ছেদ শিরোনাম কোনটি?
titleA. খেলার ধরণ
titleB. ক্লাব জীবন
titleC. সান্তা ক্রুজ, মোগি মিরিম এবং করিন্থিয়ানস
titleD. আন্তর্জাতিক
উত্তর: titleA
১৯৭১ সালের মার্চে মার্কিন যুক্তরাষ্ট্র থেকে মুনীর চৌধুরী ফিরে আসার কিছুকাল পরেই বাংলাদেশের স্বাধীনতা যুদ্ধ শুরু হয়ে যায়। তার কিশোর ছেলে মুক্তিযুদ্ধে অংশ নিতে চলে যায়। এসময় তিনি বিশ্ববিদ্যালয় কর্তৃপক্ষের আদেশে মে-জুন মাসে ইংরেজি বিভাগের প্রধান হিসেবে এবং জুলাই মাস থেকে কলা অনুষদের ডীন হিসেবে কাজ করেন। ১৯৭১ সালের ১৪ই ডিসেম্বর মুনীর চৌধুরীকে পাকিস্তানি সেনাবাহিনীদের সহযোগী আল-বদর বাহিনী তার বাবার বাড়ি থেকে অপহরণ করে ও সম্ভবত ঐদিনই তাকে হত্যা করে।

অনুবাদ নাটক

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. বাংলাদেশের স্বাধীনতা যুদ্ধ ও মৃত্যু
titleC. শিক্ষকতা পর্ব
titleD. ছাত্রজীবন
উত্তর: titleB
মনসুর উল করিমের প্রথম চিত্র প্রদর্শনী করেন ১৯৭২ সালে। তার কর্মস্থল চট্টগ্রামে তার প্রথম চিত্র প্রদর্শনী অনুষ্ঠিত হয় ১৯৭৭ সালে। ২০১৬ সাল পর্যন্ত মনসুর উল করিমের ২৬টি প্রদর্শনী অনুষ্ঠিত হয়েছে। ২০১৪ সালের সেপ্টেম্বর মাসের শেষ সপ্তাহে তার "রেখার নাচন" শীর্ষক একটি প্রদর্শনী অনুষ্ঠিত হয়। খুলশীর মৃন্ময় আর্ট গ্যালারিতে অনুষ্ঠিত এই প্রদর্শনী স্থান পায় মনসুরের আঁকা ৩৫টি রেখাচিত্র। ২০১৫ সালের ফেব্রুয়ারিতে "আমার গন্তব্য আমার মাটি" শীর্ষক তার ২১তম একক প্রদর্শনী অনুষ্ঠিত হয় চট্টগ্রাম বিশ্ববিদ্যালয়ের চারুকলা অনুষদের শিল্পী রশিদ চৌধুরী গ্যালারিতে। একই মাসের শেষ সপ্তাহে তার ২২তম চিত্র প্রদর্শনী অনুষ্ঠিত হয় চিটাগাং আর্ট কমপেক্সের পরম্পরা গ্যালারিতে। "পয়েন্ট অভ ডিপার্চার" বা "প্রস্থান বিন্দু" শীর্ষক প্রদর্শনীতে অ্যাক্রিলিকে আঁকা তার ১৫টি চিত্রকর্ম স্থান পায়। এপ্রিলের মাঝামাঝিতে তার ২৩তম চিত্র প্রদর্শনী "ডেস্টিনেশন অ্যান্ড ডিপারচার" অনুষ্ঠিত হয় গ্যালারি কায়ায়। এই প্রদর্শনীতে "মাই ডেস্টিনেশন মাই সয়েল" ও "পয়েন্ট অব ডিপারচার" নামক দুটি সিরিজে মোট ৪৪টি চিত্র প্রদর্শিত হয়। মে মাসের শেষের দিকে চট্টগ্রামের হাটখোলা গ্যালারিতে মনসুরের "বান্দরবান" শীর্ষক একটি চিত্র প্রদর্শনী হয়। এতে বিশাল ক্যানভাসে কলমে আঁকা চিত্রকর্ম প্রদর্শিত হয়। ২০১৬ সালের অক্টোবরে তার ২৬তম প্রদর্শনীর আয়োজন করে যৌথভাবে গ্যালারি টোয়েন্টি ওয়ান ও আর্টকন। "কাল" শীর্ষক এই প্রদর্শনী অনুষ্ঠিত হয় ঢাকার গ্যালারি টোয়েন্টি ওয়ানে।

সঠিক অনুচ্ছেদ শিরোনাম কোনটি?
titleA. প্রদর্শনী
titleB. সম্মাননা
titleC. কর্মজীবন
titleD. প্রারম্ভিক জীবন
উত্তর: titleA
২০১০ সালের ১৭ জুন অনুষ্ঠিতব্য চট্টগ্রাম সিটি কর্পোরেশন নির্বাচনকে সামনে রেখে ১৩০টি ইভিএম তৈরি করা হয়। এদের মধ্যে ১০০টি মেশিন চট্টগ্রামে আনা হয় ভোটগ্রহণের জন্য। মোট ভোট কেন্দ্রের মাত্র ১৪টিতে ৭৯টি বুথে ইভিএম স্থাপন করা হয়। ৭৯টি বুথের প্রতিটির জন্য একটি করে এবং ১৪টি কেন্দ্রে একটি করে অতিরিক্ত আরো ১৪টিসহ মোট ৯৩টি ইভিএম স্থাপন করা হয়েছিলো। এতে ২৫ হাজার ২৩৮ জন ভোটার ভোট প্রদান করেন। এতে দ্রুত ভোট গ্রহণ ও ফলপ্রকাশে সফলতা পরিলক্ষীত হয়।
সঠিক অনুচ্ছেদ শিরোনাম কোনটি?
titleA. দেড় লাখ ইভিএম ক্রয় প্রকল্প
titleB. ইতিহাস
titleC. ইভিএমের বিরুদ্ধে আন্দোলন
titleD. ২০১০ সালের চট্টগ্রাম সিটি কর্পোরেশন নির্বাচন
উত্তর: titleD
নাজিরপুর বিদ্যাপীঠ (উঃ মাঃ) নাজিরপুরের স্থানীয় শিক্ষিত ও শিক্ষানুরাগী মানুষেরা নিজেদের উদ্যোগে চাঁদা তুলে বাঁশ ও টিনের গৃহ নির্মাণ করে পঠন পাঠন শুরু করেন। তখন সরকারি অনুমোদন ছিল না পরে পশ্চিমবঙ্গ সরকার অনুমোদন দেয়। এই বিদ্যালয়ে ২০০৩ সাল পর্যন্ত মাধ্যমিক স্তর পর্যন্ত পড়ানো হত, তারপর থেকে উচ্চমাধ্যমিক স্তর পর্যন্ত বিকাশ ঘটেছে।
সঠিক অনুচ্ছেদ শিরোনাম কোনটি?
titleA. সুবর্ণ জয়ন্তী উৎসব
titleB. স্থাপনা ও সংক্ষিপ্ত ইতিহাস
titleC. শিক্ষা ও বিভাগ
titleD. ক্রীড়া ও সংস্কৃতি
উত্তর: titleB
বিমানবন্দরটি গ্যাটউইক বিমানবন্দর লিমিটেড-এর মালিকানাধীন এবং পরিচালিত, যা আইভী হোল্ডকো লিমিটেডের সম্পূর্ণ মালিকানাধীন সহায়ক সংস্থা, অন্যদের মধ্যে গ্লোবাল ইনফ্রাস্ট্রাকচার পার্টনার্স (জিআইপি) এর মালিকানা রয়েছে। ডিসেম্বর ২০১৮ সালে, ভিঞ্চি ঘোষণা করে যে £২.৯ বিলিয়ন অর্থ মূল্যে সর্বাধিক ৫০.০১% এর অংশীদারত্ব অর্জন করবে এবং জিআইপি অবশিষ্ট ৪৯.৯% এর অংশীদার হবে। বিক্রয়টি ২০১৯ সালের মাঝামাঝি সময়ে শেষ হয়।

সঠিক অনুচ্ছেদ শিরোনাম কোনটি?
titleA. পরিচালনা
titleB. মালিকানা
titleC. ইতিহাস
titleD. সু্যোগ-সুবিধা
উত্তর: titleB
সরফ ১৯৪৮ সালে আলিগড় থেকে এলএলবি ডিগ্রি লাভ করেন। ১৯৪৯ সালে তিনি মিরপুরে আইন অনুশীলন শুরু করেন। তিনি আজাদ কাশ্মীরির বিষয়ে জড়িত ছিলেন, পাকিস্তান সরকার, আজাদ কর্তৃক গঠিত নির্বাচনী রোলস এবং পোলিং সাব-কমিটিতে দায়িত্ব পালন করে চলেছিলেন। কাশ্মীর রেডিও উপদেষ্টা কমিটি এবং আজাদ কাশ্মীর প্রশাসনের উপদেষ্টা কমিটি ইত্যাদি। 

১৯৬৯ সালে সরফ মিরপুর আদালতের বিচারক হিসাবে নিযুক্ত হন। তিনি আজাদ কাশ্মীর আইন অভিযোজন ও যাচাই-বাছাই কমিটি এবং আজাদ কাশ্মীরের ইসলামিক আইন কমিটি এবং আজাদ কাশ্মীর আইন কমিশনে দায়িত্ব পালন করেছিলেন।

১৯৭৫ সালে থেকে সরফ ১৯৮০ সাল পর্যন্ত এই পদে দায়িত্ব পালন করে আজাদ কাশ্মীর হাইকোর্টের প্রধান বিচারপতি হিসাবে নিযুক্ত হন।


সঠিক অনুচ্ছেদ শিরোনাম কোনটি?
titleA. কাজ
titleB. রিসেপশন
titleC. আইনি পেশা
titleD. আজাদ কাশ্মীর আন্দোলন
উত্তর: titleC
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. গঠন
titleC. পরিকাঠামো
titleD. পরিষেবা
উত্তর: titleC
ক্লাউড কম্পিউটিং কম্পিউটিং শক্তি, অনলাইন পরিসেবা, ডাটা অ্যাক্সেস এবং ডাটা স্পেস প্রদান করে যেখানে পরিসেবাগুলি ব্যবহারে ক্লাউড কম্পিউটিং বিষয়ে গভীর ভাবে জানার দরকার পড়েনা, পরিসেবা হিসাবে যে কেউ ক্লাউড কম্পিউটিং ব্যবহার করতে পারেন। ঠিক যেমন বিদ্যুৎ ব্যবহার করতে বিদ্যুৎ কী করে সংগৃহীত হয় তা জানার দরকার হয় না। ক্লাউড কম্পিউটিং কম্পিউটার ব্যবহারের কতগুলো সমন্বিত উপাদানের সম্মিলিত প্রয়াস যা কিছু সাধারণ উদ্দেশ্য সাধনের জন্য কাজ করে।

সঠিক অনুচ্ছেদ শিরোনাম কোনটি?
titleA. উপবিষয়শ্রেণীসমূহ
titleB. বৈশিষ্ট্য
titleC. ক্লাউড কম্পিউটিং এবং সম্মিলিত প্রযুক্তি
titleD. সুবিধাসমূহ
উত্তর: titleA
ডঃ সুনন্দা নায়ার ১৯৭৯ সালে মুম্বইয়ের গোরেগাঁও তে সেন্ট থমাস একাডেমি থেকে এস.এস.সি উত্তীর্ণ হন। এরপর ১৯৮১ সালে মুম্বইয়ের বিবেক বিদ্যালয় শিক্ষা ট্রাস্ট থেকে তিনি এইচ.এস.সি পাস করেন। ১৯৮৪ সালে তিনি মুম্বই বিশ্ববিদ্যালয় থেকে বাণিজ্য বিষয়ে স্নাতক ডিগ্রি অর্জন করেছিলেন। ১৯৮৯ সালে নালন্দা নৃত্য কলা মহাবিদ্যালয় থেকে মোহিনীঅট্টম নিয়ে তিনি চারুকলায় স্নাতক হন। ১৯৯১ সালে সেখান থেকেই তিনি স্নাতকোত্তর ডিগ্রি অর্জন করেন। ১৯৯৪ সালে তিনি নেট পরীক্ষায় উত্তীর্ণ হয়েছিলেন। ২০১৬ সালে পদ্মভূষণ ডাঃ কনক রেলের অধীনে "ইনট্রানজিক লিরিক্যাল ফেমিনিজম ইন মোহিনীঅট্টম" বিষয়ে গবেষণা করে তিনি পিএইচডি লাভ করেন। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. পেশা
titleC. নৃত্য সম্পাদন
titleD. শিক্ষাগত যোগ্যতা
উত্তর: titleD
২০১৬ সালের অক্টোবরে কেন্দ্রীয় মন্ত্রীসভায় সেতুটি তৈরির ছাড়পত্র মেলে। দু’দফায় টেন্ডারের পর একটি বিদেশি সংস্থাকে কাজের বরাত দেওয়া হয় ২০১৮ সালের শুরুতে। ৪ টি লেনের এই সেতুটিতে দুটি পৃথক পথ রয়েছে। প্রতিটি পথ চওড়ায় ১২.৫ মিটার এবং মূল সেতুটি লম্বায় ২.৪৬৮ কিলোমিটার। দু’দিকে সংযোগ সড়ক আরও তিন কিলোমিটার দীর্ঘ। সেতুটির মোট ৫.৪৬৮ কিলোমিটার দীর্ঘ। এই সেতুতে কোনও রেলপথ থাকবে না।

সঠিক অনুচ্ছেদ শিরোনাম কোনটি?
titleA. দুর্ঘটনা
titleB. নির্মাণ কাজ
titleC. প্রাক-নির্মাণ কাজ
titleD. ইতিহাস
উত্তর: titleC